Este dissabte torna el Mercat Solidari de llibres i jocs de taula que organitzen els grups de participació juvenil
26 d’abril 2022

![](/media/rxhpcxe5/c2_cartel_mercadosolidariolibrosjuegosmesa.jpg?width=600.7954545454546&height=850)

Els grups de participació dels centres juvenils del departament de Joventut i Infància de l'Ajuntament de Sagunt organitzen per a este dissabte, 30 d'abril, el segon Mercat Solidari de llibres i jocs de taula, que es desenvoluparà entre les 10.30 i les 13.30 hores al pati porticat del Mercat de Sagunt (plaça Cronista Chabret, 9) i que en esta edició donarà visibilitat al projecte Sayen, nascut en el municipi.

Este projecte porta el nom de Sayen, una **«xiqueta excepcional»**, tal com descriuen els seus pares en la seua pàgina web, que va nàixer amb **«una malaltia rara»**, Pallister Killian, **«associada a múltiples patologies»**.

Les persones interessades a col·laborar poden donar llibres i jocs de taula en bon estat de conservació i ús perquè puguen ser venuts eixe dia. S'acceptaran contes, novel·les, assajos, còmics, jocs de taula, tant de tauler com de cartes, destinats a públic infantil, juvenil o familiar. El termini per al lliurament està obert i finalitza el dijous 28. Les donacions es podran realitzar en qualsevol dels centres municipals de Joventut del municipi en horari de 9.00 a 20.30 hores. A l'hora de depositar els llibres, còmics i jocs s'haurà d'emplenar una fitxa per cada producte en la qual es podrà indicar si es desitja recuperar el mateix en cas que no es venga. Cal recordar que no s'acceptaran productes que no reunisquen les condicions adequades.

L'organització comunicarà en xarxes socials al final de la jornada l'import recaptat, que serà íntegrament donat a l'Associació de Malalties Minoritàries de la Comunitat Valenciana.

Per a més informació, es poden dirigir les consultes al Casal Jove del Port de Sagunt (carrer Vent de Marinada, s/n), al telèfon 96 268 34 39; al Casal Jove de Sagunt, (carrer Romeu, 8), al telèfon 96 265 58 80; o a través de les xarxes socials en [**Facebook**](https://www.facebook.com/cjportdesagunt) i [**Instagram**](https://www.instagram.com/jovesagunt/?hl=es).

*   [](http://www.facebook.com/sharer.php?u=https://aytosagunto.es/va/actualitat/este-dissabte-torna-el-mercat-solidari-de-llibres-i-jocs-de-taula-que-organitzen-els-grups-de-participacio-juvenil/ "Facebook")
*   [](http://twitter.com/share?url=https://aytosagunto.es/va/actualitat/este-dissabte-torna-el-mercat-solidari-de-llibres-i-jocs-de-taula-que-organitzen-els-grups-de-participacio-juvenil/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/este-dissabte-torna-el-mercat-solidari-de-llibres-i-jocs-de-taula-que-organitzen-els-grups-de-participacio-juvenil/ "Linked In")
*   [](mailto:?body=https://aytosagunto.es/va/actualitat/este-dissabte-torna-el-mercat-solidari-de-llibres-i-jocs-de-taula-que-organitzen-els-grups-de-participacio-juvenil/)